**Nr. ............................/.......................... .2025**

 **Aprob,**

 **MINISTRUL SĂNĂTĂȚII**

 **ALEXANDRU FLORIN ROGOBETE**

 **Avizat**

**SECRETAR GENERAL**

**GEORGETA BUMBAC**

 **REFERAT DE APROBARE**

 În conformitate cu prevederile art. 7 alin. (4) din Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare și având în vedere prevederile art. 27 alin. (1) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, precum și ale art. 6 alin. (2), ale art. 16 lit. p), ale art. 17 lit. k) și lit. l) și ale art. 18 alin. (2) lit. f) din Anexa la Ordinul ministrului sănătății nr. 1757/2025 pentru aprobarea Normelor privind organizarea şi funcţionarea activităţii de inspecţie sanitară de stat, referitoare la faptul că personalul împuternicit din cadrul Inspecției Sanitare de Stat participă/efectuează, la nevoie, acțiuni de control și inspecție sanitară de stat, pe întreg teritoriul ţării, cu excepţia unităţilor arondate ministerelor şi instituţiilor cu reţea sanitară proprie, propunem completarea Anexei la Ordinul ministrului sănătății nr. 1757/2025 pentru aprobarea Normelor privind organizarea și funcționarea activității de inspecție sanitară de stat.

 Prin completarea Anexei la Ordinul ministrului sănătății nr. 1757/2025 pentru aprobarea Normelor privind organizarea și funcționarea activității de inspecție sanitară de stat se reglementează:

* desemnarea, prin ordin al ministrului sănătății, a personalului împuternicit din cadrul Inspecției Sanitare de Stat a Ministerului Sănătății pentru efectuarea acțiunilor de control și inspecție sanitară de stat;
* posibilitatea și nu obligația ca în cadrul actiunilor de control si inspecție sanitară de stat, efectuate de personalul împuternicit din cadrul Inspectiei Sanitare de Stat a Ministerului Sănătății să fie cooptat în aceste acțiuni de control și inspecție sanitară de stat, personal împuternicit de ministrul sănătății din structura de control în sănătate publică a direcțiilor de sănătate publică județene sau a municipiului București, în funcție de aria administrativ-teritorială în care se desfășoară respectivele acțiuni de control și inspecție sanitară de stat.

 Aceste completări asigură coerență normativă și o mai bună coordonare instituțională, fără a impune constituirea unor echipe de control mixte, ci oferind cadrul legal pentru cooptarea personalului împuternicit din cadrul direcțiilor de sănătate publica si a municipiului Bucuresti, acolo unde este considerat oportun și necesar.

 Față de cele prezentate, Inspecția Sanitară de Stat a elaborat **proiectul de Ordin pentru completarea Anexei la Ordinul ministrului sănătății nr. 1757/2025 pentru aprobarea Normelor privind organizarea şi funcţionarea activităţii de inspecţie sanitară de stat**, pe care dacă sunteți de acord, vă rugăm să îl aprobați în vederea postării pe site-ul Ministerului Sănătății la rubrica ”Transparență decizională”, pentru îndeplinirea prevederilor privind transparența în administrația publică.

**Cu stimă,**

**INSPECTOR SEF**

**DR. MARIA MIOARA COMANA**